Id-Direttiva tal-Kunsill
ta’ l-20 ta’ Mejju 1975
fuq l-approssimazzjoni tal-liġijiet ta’ l-Istati Membri rigward is-suppressjoni ta’ interferenza tar-radju prodotta minn magni spark-ignition mgħammra fuq tratturi bir-roti għall-agrikoltura jew għall-forestrija
(75/322/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu;
Wara li kkunsidra l-proposta mill-Kummissjoni;
Wara li kkunsidra l-Opinjoni tal-Parlament Ewropew [1];
Wara li kkunsidra l-Opinjoni tal-Kumitat Ekonomiku u Soċjali [2];
Billi l-ħtiġijiet tekniċi li għandhom jikkonformaw magħhom t-tratturi bi qbil ma’ liġijiet nazzjonali jirrelataw, inter alia, mas-suppressjoni ta’ interferenza tar-radju;
Billi dawn il-ħtieġijiet ivarjaw minn Stat Membru għall-ieħor; billi għalhekk huwa meħtieġ li l-Istati Membri kollha jadottaw l-istess ħtiġijiet jew bħala żieda ma’ jew minflok ir-regoli eżistenti tagħhom, sabiex partikolarment jippermettu proċedura ta’ approvazzjoni tat-tip tal-KEE li kienet suġġetta għad-Direttiva tal-Kunsill Nru 74/150/KEE [3] ta’ l-4 ta’ Marzu 1974 fuq l-approssimazzjoni tal-liġijiet ta’ l-Istati Membri dwar l-approvazzjoni ta’ tratturi bir-roti għall-agrikoltura jew għall-forestrija li għandhom japplikaw għal kull tip ta’ trattur,
ADOTTA DIN ID-DIRETTIVA:
Artikolu 1
1. "Trattur għall-agrikoltura jew għall-forestrija" tfisser kull vettura bil-mutur mgħammra bir-roti jew tracks mingħajr tarf, li jkollha talanqas żewġ fusien, li l-funzjoni prinċipali tagħha tkun il-qawwa tal-ġibda u li tkun iddisinjata speċifikatament biex tiġbed, timbotta, iġġorr jew tħaddem ċerti power tools, makkinarju jew karrijiet maħsuba użati għall-agrikoltura jew għall-forestrija. Din tista’ tkun mgħammra biex iġġorr tagħbija u passiġġieri.
2. Din id-Direttiva għandha tapplika biss għal tratturi definiti fil-paragrafu ta’ qabel, mgħammra b’roti pnewmatiċi u li għandhom żewġ fusien u veloċità massima skond id-disinn ta’ bejn 6 u 25 km/siegħa u magni spark-ignition.
Artikolu 2
L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ trattur fuq bażi ta’ l-interferenza tar-radju prodotta mis-sistema spark-ignition tal-magna ta’ propulsjoni tagħha jekk dawn il-muturi tal-ħart huma mgħammra b’tagħmir ta’ suppressjoni ta’ interferenza li jħares il-ħtiġijiet ta’ l-Annessi.
Artikolu 3
L-ebda Stat Membru ma jista’ jirrifjuta r-reġistrazzjoni jew jipprojbixxi l-bejgħ, dħul fis-servizz jew l-użu ta’ trattur fuq bażi ta’ l-interferenza tar-radju prodotta mis-sistema spark-ignition tal-magna ta’ propulsjoni tagħha jekk dawn it-tratturi huma mgħammra b’tagħmir ta’ suppressjoni ta’ interferenza li jħares il-ħtiġijiet ta’ l-Annessi.
Artikolu 4
Stat Membru li ta’ approvazzjoni tat-tip għandu jieħu l-miżuri meħtieġa biex ikun infurmat minn kull modifikazzjoni ta’ xi parti jew karatteristika msemmija f’ 2.2 -Anness I. L-awtoritajiet kompetenti ta’ dak l-Istat għandhom jiddeterminaw jekk għandhomx isiru testijiet ġodda fuq it-tip modifikat tat-trattur u jitħejja rapport ġdid. Fejn dawn it-testijiet juru nuqqas ta’ konformità mal-ħtieġijiet ta’ din id-Direttiva, il-modifikazzjoni ma għandiex tkun approvata.
Artikolu 5
L-emendi meħtieġa biex ikunu adattati l-ħtieġijiet ta’ l-Anness għall-progress tekniku għandhom ikunu adottati skond il-proċedura mniżżla fl-Artikolu 13 tad-Direttiva Nru 74/150/KEE.
Artikolu 6
1. L-Istati Membri għandhom iġibu fis-seħħ id-dispożizzjonijiet meħtieġa biex ikunu konformi ma’ din id-Direttiva fi żmien 18-il xahar min-notifika tagħha u minnufih javżaw lill-Kummissjoni dwar dan.
2. L-Istati Membri għandhom jiżguraw li t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva huma komunikati lill-Kummissjoni.
Artikolu 7
Din id-Direttiva hija indirizzata lill-Istati Membri.
Magħmula fi Brussel, fl-20 ta’ Mejju 1975.